open-index/open-wikipedia-markdown huggingface dataset:
Στατιστικές περιφέρειες της Λετονίας

μικρογραφία|300x300εσ|Χάρτης που δείχνει τις στατιστικές περιφέρειες με τους δήμους τους
Υπάρχουν έξι **στατιστικές περιφέρειες στη Λετονία** (): η Κουρζέμε, η Λατγκάλε, η Πιερίγκα, η Ρίγκα, η Βίντζεμε και η Ζεμγκάλε.

Οι στατιστικές περιφέρειες καθορίστηκαν σύμφωνα με τις βασικές αρχές που ορίζονται στον κανονισμό αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS) (εφεξής "κανονισμός NUTS"), που τροποποιήθηκε περαιτέρω. Αυτός ο κανονισμός NUTS αφορά άμεσα όλα τα κράτη μέλη της Ευρωπαϊκής Ένωσης και από την 1η Μαΐου 2004 δεσμεύει επίσης τη Λετονία.

Οι στατιστικές περιφέρειες της Λετονίας δεν είναι διοικητικές περιφέρειες, δεδομένου ότι έχουν δημιουργηθεί για στατιστικούς σκοπούς. Ως εκ τούτου, δεν αναφέρονται στο νόμο που καθορίζει τις διοικητικές διαιρέσεις της Λετονίας.

Η δομή των Στατιστικών Περιφερειών εγκρίνεται με το διάταγμα αρ. 271 του Υπουργικού Συμβουλίου της 28ης Απριλίου 2004 «Στατιστικές Περιφέρειες της Λετονίας και Διοικητικές Μονάδες», η οποία τροποποιήθηκε περαιτέρω.

## Δομή των στατιστικών περιφερειών της Λετονίας

## Στατιστικά
Δεδομένα ως τις 1 Ιανουαρίου 2014

## Ιστορία
Ο κανονισμός NUTS δημιουργήθηκε για να διαιρέσει το οικονομικό έδαφος της ΕΕ σε παρόμοιες εδαφικές μονάδες με σκοπό τη συλλογή, τη σύνταξη και τη διάδοση εναρμονισμένων περιφερειακών στατιστικών στην ΕΕ. Λίγο πριν την ένταξη στην ΕΕ, το Κεντρικό Στατιστικό Γραφείο της Λετονίας, το Υπουργείο Περιβαλλοντικής Προστασίας και Περιφερειακής Ανάπτυξης και εκπρόσωποι των περιοχών σχεδιασμού κατέληξαν σε συμφωνία σχετικά με τη δομή των στατιστικών περιφερειών (διάταγμα αριθ. 271 του Υπουργικού Συμβουλίου της 28ης Απριλίου 2004 "Σχετικά με τις Στατιστικές Περιφέρειες της Δημοκρατίας της Λετονίας και τις εκεί Διοικητικές Μονάδες", όπως τροποποιήθηκε περαιτέρω).

Οι στατιστικές περιοχές της Λετονίας εγκρίθηκαν με τον κανονισμό της Ευρωπαϊκής Επιτροπής αριθ. 1888/2005 του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, για την τροποποίηση του κανονισμού της Ευρωπαϊκής Επιτροπής αριθ. 1059/2003 για τη θέσπιση μιας κοινής ονοματολογίας των εδαφικών στατιστικών μονάδων (NUTS) λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση

Οι τέσσερις στατιστικές περιφέρειες Κούρζεμε, Λατγκάλε, Βίντζεμε και Ζεμγκάλε ευθυγραμμίζονται με τις περιοχές σχεδιασμού της Λετονίας (Κανονισμός αριθ. 391 του Υπουργικού Συμβουλίου της 5ης Μαΐου 2009 "Περί των εδαφών των Περιφερειών Προγραμματισμού", τροποποιήθηκε περαιτέρω), αλλά οι στατιστικές περιφέρειες Ρίγα και Πιερίγκα αποτελούν το έδαφος της περιοχής σχεδιασμού της Ρίγας.

## Παραπομπές


## Εξωτερικοί σύνδεσμοι
* Κεντρικό Στατιστικό Γραφείο της Λετονίας
* Υπουργείο Περιβαλλοντικής Προστασίας και Περιφερειακής Ανάπτυξης 

Κατηγορία:Διοικητική διαίρεση της Λετονίας
Clickbait

**Clickbait** (από το "click" - κλικ, και το "bait" - δόλωμα) είναι αρνητικός όρος που περιγράφει άρθρα (και γενικότερα περιεχόμενο) σε ιστοσελίδες, που έχει ως στόχο την αποκόμιση κερδών από την διαδικτυακή διαφήμιση. Αυτό γίνεται συνήθως σε βάρος της ποιότητας ή της ακρίβειας του άρθρου, στηριζόμενο σε τίτλους εντυπωσιασμού ώστε να προσελκύσει κλικ και στη συνέχεια να ενθαρρύνει την προώθηση του περιεχομένου στα κοινωνικά δίκτυα.

Οι επικεφαλίδες των clickbait άρθρων στοχεύουν στο να εκμεταλλευτούν το «χάσμα περιέργειας» (curiosity gap), παρέχοντας στον τίτλο πληροφορίες αρκετές για να κινήσουν την περιέργεια του αναγνώστη, αλλά όχι αρκετές για να ικανοποιήσουν την περιέργειά του αν δεν κάνει κλικ στον σύνδεσμο που οδηγεί στο περιεχόμενο.

## Παραπομπές


Κατηγορία:Εξαπάτηση
Κατηγορία:Ορολογία του Διαδικτύου
Κατηγορία:Νεολογισμοί
Κατηγορία:Χειραγώγηση των ειδησεογραφικών μέσων
Γουλιέλμος του Μπάντεν-Μπάντεν

Ο **Γουλιέλμος**, γερμ. Wilhelm (30 Ιουλίου 1593 - 22 Μαΐου 1677) από τον Οίκο του Τσέρινγκεν ήταν μαργράβος του Μπάντεν-Μπάντεν (1621-1677).

## Βιογραφία
Ήταν ο πρωτότοκος γιος του Εδουάρδου-Φορτουνάτου μαργράβου του Μπάντεν-Μπάντεν και της Μαρίας, κόρης του Ιακώβου φεν Άικεν κυβερνήτη της Μπρέντα.

Το 1677 απεβίωσε στο Μπάντεν-Μπάντεν σε ηλικία 84 ετών και τον διαδέχθηκε ο εγγονός του Λουδοβίκος-Γουλιέλμος.

## Οικογένεια
Νυμφεύτηκε πρώτα το 1624 την Αικατερίνη-Ούρσουλα, κόρη του Ιωάννη-Γεωργίου πρίγκιπα του Χόεντσολερν-Χέχινγκεν και είχε τέκνα:
* Φερδινάνδος-Μαξιμιλιανός 1625-1669, διάδοχος του Μπάντεν-Μπάντεν. Γιος του ήταν ο:
** Γουλιέλμος-Λουδοβίκος μαργράβος του Μπάντεν-Μπάντεν.
* Λεοπόλδος-Γουλιέλμος 1626-1671, μαργράβος του Μπάντεν-Μπάντεν.
* Φίλιππος-Σιγισμούνδος 1627-1647, ιππότης του Τάγματος του Αγ. Ιωάννη του Νοσοκομείου.
* Γουλιέλμος-Χριστόφορος 1628-1652, μέλος του Συλλόγου (canon) του καθεδρικού της Κολωνίας.
* Χέρμαν 1628-1691, στρατηγός και διπλωμάτης της Αυστρίας.
* Βερνάρδος 1629-1648, απεβίωσε 19 ετών.
* Αικατερίνη -Φραγκίσκα-Ενριέττα 1631-1691, μοναχή.
* Άννα 1634-1708.

Το 1640 απεβίωσε η Αικατερίνη-Ούρσουλα και ο Γουλιέλμος έκανε το 1650 δεύτερο γάμο με τη Μαρία-Μαγδαληνή, κόρη του Ερνέστου κόμη του Έτινγκεν-Μπάλντερν και είχε τέκνα:
* Μαρία Άννα Βιλελμίνη 1655-1701, παντρεύτηκε τον Φερδινάνδο-Αύγουστο πρίγκιπα του Λόμπκοβιτς. Κόρη της ήταν η:
** Μαρία-Λουδοβίκα-Άννα-Φραντσίσκα, παντρεύτηκε τον Άνσελμ-Φραντς 2ο πρίγκιπα του Τουρν & Τάξις. Κόρη τους ήταν η:
*** Μαρία-Αυγούστα 1706-1756, παντρεύτηκε τον Κάρολο-Αλέξανδρο δούκα της Βυρτεμβέργης.
* Κάρολος-Βερνάρδος 1657-1678, απεβίωσε 21 ετών στη μάχη του Ράινφελντεν.
* Εύα.
* Μαρία.

## Πηγές
* Eugen von Chrismar, Genealogie des Gesammthauses Baden: vom 16. Jahrhundert bis Heute, Gotha: Friedrich Andreas Perthes, 1892, p. 124
## Παραπομπές


Κατηγορία:Οίκος του Τσέρινγκεν
Βλαντιμίρ Πέτροβιτς (αντισφαιριστής)

Ο **Βλαντιμίρ Πέτροβιτς** (σερβοκροατικά: Влaдимир Петровић), γεννημένος στις 11 Μαΐου 1929, ήταν Γιουγκοσλάβος πρωταθλητής της αντισφαίρισης, κροατικής καταγωγής.

Ο Πέτροβιτς ήταν τρεις φορές πρωταθλητής γιουγκοσλαβίας, αγωνίστηκε αρκετές φορές τόσο στο γαλλικό πρωτάθλημα όσο και στο Γουίμπλεντον. Παρόλο που κατείχε πτυχίο νομικής από το Πανεπιστήμιο του Ζάγκρεμπ, επέλεξε να μην ασκήσει το δίκαιο καθώς θα έπρεπε να προσχωρήσει στο Κομμουνιστικό κόμμα.
Η πιο γνωστή του απόδοση σε ένα τουρνουά γκραντ σλαμ ήταν όταν έφτασε στον τρίτο γύρο του Γουίμπλεντον το 1951. Κέρδισε πέντε αγώνες όσπου να χάσει από τον αμερικανικό Χαμ Ρίτσαρντσον.

Το 1952 έκανε το ντεμπούτο του στο Κύπελλο Ντέιβις με τη Γιουγκοσλαβία σε αγώνα με τη Φινλανδία και επίσης συμμετείχε στον αγώνα με τη Μεγάλη Βρετανία, στον οποίο κέρδισε τον Ρότζερ Μπέκερ. Την επόμενη χρονιά πήρε μέρος στο παιχνίδι με τη Γαλλία όπου κατάφερε να νικήσει τον Ρομπέρ Αμπντεσαλάμ. Ολοκλήρωσε την καριέρα του στο κύπελλο Nτέιβις με ένα συνολικό ρεκόρ 8/10 σε επτά διοργανώσεις, η τελευταία το 1955.

Με τη Γιουγκοσλαβία υπό την κομμουνιστική κυριαρχία, ο Πέτροβιτς αποσύρθηκε το 1955. Η σύζυγός του Τζόρτζια, φημισμένη πρωταθλήτρια της επιτραπέζιας αντισφαίρισης είχε εγκαταλείψει προσωρινά τη χώρα, ο ίδιος σε ένα πρόγραμμα ανταλλαγής φοιτητών, το οποίο του έδωσε την ευκαιρία να ζητήσει άσυλο όταν ταξίδεψε στην Αγγλία το 1955 για το Γουίμπλεντον. Καταλήγει στη Γερμανία, όπου παρέμεινε για τα επόμενα τέσσερα χρόνια. Το 1958 κέρδισε το Ολλανδικό Πρωτάθλημα και έκανε την τελευταία εμφάνισή του στο Γουίμπλεντον.

Το 1959 μετακόμισε στο Λος Άντζελες μαζί με την οικογένειά του. Ο γιος του Γκλεν, ο οποίος γεννήθηκε στη Γερμανία, έγινε κι αυτός πρωταθλητής της αντισφαίρισης και αγωνίστηκε ως Αμερικανός.

## Παραπομπές


Κατηγορία:Γιουγκοσλάβοι αθλητές της αντισφαίρισης
Κατηγορία:Κροάτες αθλητές της αντισφαίρισης
Κατηγορία:Γιουγκοσλάβοι νομικοί
Παγοδρομία ταχύτητας μικρής πίστας

Το **πατινάζ ταχύτητας μικρής πίστας** είναι μια μορφή διαγωνισμού πατινάζ ταχύτητας στον πάγο. Σε διοργανώσεις, πολλαπλοί σκιέρ (τυπικά μεταξύ τεσσάρων και έξι) αγωνίζονται σε οβάλ παγοδρόμιο με συνολικό μήκος 111,111 μέτρα (364,54 πόδια). Ο αγωνιστικός χώρος έχει μήκος 60 μέτρα (200 πόδια) και πλάτος 30 μέτρα (98 πόδια), έχοντας το ίδιο μέγεθος με γήπεδο χόκεϊ επί πάγου σε διεθνές επίπεδο. Το πατινάζ ταχύτητας μεγάλης πίστας είναι το αντίστοιχο αγώνισμα μακράς διαδρομής.

## Παραπομπές


## Εξωτερικοί σύνδεσμοι

*International Skating Union
Βόρειο σύνθετο

Το **βόρειο σύνθετο** είναι χειμερινό άθλημα στο οποίο οι αθλητές διαγωνίζονται στο σκι αντοχής και στο άλμα με σκι, οι βαθμολογίες των οποίων καθορίζουν το τελικό αποτέλεσμα. Σε παγκόσμιο επίπεδο, την ευθύνη για το άθλημα έχει η Διεθνής Ομοσπονδία Σκι (FIS). Αποτελεί χειμερινό ολυμπιακό άθλημα από το 1924.

## Παραπομπές
Ερμάνος Φορτουνάτος της Βάδης-Ρόντεμαχερν

Ο **Ερμάνος Φορτουνάτος** (γερμ.: *Hermann Fortunat*, 23 Ιανουαρίου 1595 - 4 Ιανουαρίου 1665) από τον Οίκο του Τσέρινγκεν ήταν μαργράβος του Μπάντεν-Ρόντεμαχερν (1620-1665).

## Βιογραφία
Ήταν ο δευτερότοκος γιος του Εδουάρδου-Φορτουνάτου μαργράβου του Μπάντεν-Ρόντεμαχερν και μετά του Μπάντεν-Μπάντεν και της Μαρίας, κόρης του Ιακώβου φαν Άικεν κυβερνήτη της Μπρέντα.

Το 1665 απεβίωσε στο Καστελλάουν σε ηλικία 70 ετών και τον διαδέχθηκε ο πρωτότοκος γιος του Κάρολος-Γουλιέλμος.

## Οικογένεια
Νυμφεύτηκε το 1627 με την Αντωνία-Ελισάβετ, κόρη του Χριστοφόρου κόμη του Κρήχινγκεν και είχε τέκνα:
* Κάρολος-Γουλιέλμος 1627-1666, μαργράβος του Μπάντεν-Ρόντεμαχερν.
* Μαρία-Σιδωνία 1635-1686, παντρεύτηκε τον Φίλιππο πρίγκιπα του Χόεντσολερν-Χέχινγκεν.

Το 1635 απεβίωσε η Αντωνία-Ελισάβετ και ο Χέρμαν-Φορτουνάτος έκανε δεύτερο γάμο με τη Μαρία-Σιδωνία, κόρη του Φιλίππου-Φραγκίσκου κόμη του Φάλκενσταϊν και είχε τέκνα:
* Φίλιππος-Βαλτάσαρ απεβ. 1662.
* Μαρία-Ελεονόρα-Σοφία απεβ. 1668, παντρεύτηκε τον Ιωάννη-Φραγκίσκο-Δεζιδεράτο πρίγκιπα του Νασσάου-Ζήγκεν.

## Πηγές
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, part 3, Karlsruhe, 1769, S. 311-313, Online
## Παραπομπές


Κατηγορία:Οίκος του Τσέρινγκεν
Κρεσιμίρ Φρίντριχ

Ο **Κρεσιμίρ Φρίντριχ** (λατινικό αλφάβητο : Krešimir Friedrich) (30 Ιουλίου 1898, Κοπρίβνιτσα Αυστροουγγαρίας - 3 Μαρτίου 1985, Ζάγκρεμπ Γιουγκοσλαβίας), ήταν Γιουγκοσλάβος πρωταθλητής της αντισφαίρισης  και ποδοσφαιριστής, Κροατικής καταγωγής.

## Βιογραφία
Ο Κρεσιμίρ Φρίντριχ γεννήθηκε σε μια οικογένεια 11 παιδιών, όλα αγόρια. Ο ίδιος και ο αδελφός του Φέρντο άρχισαν να επισκέπτονται τα τοπικά γήπεδα τένις όπου περιστασιακά προσλαμβανόταν ως αγόρια για να μαζεύουν την μπάλα (ball boys), και έτσι είχαν την ευκαιρία να παίζουν κάποιες φορές.

## Καριέρα στο ποδόσφαιρο
Ο Φρίντριχ και ο αδελφός του Ντραγκούτιν άρχισαν να παίζουν στον σύλλογο NK Σλάβεν Μπελούπο αλλά σύντομα έφυγαν για το σωματείο Χ.Α.Σ.Κ το 1923, αν και ο Κρεσιμίρ ήταν ως επί το πλείστον στην τελευταία ομάδα αναπληρωματικός.

## Καριέρα στην αντισφαίριση
Στην αντισφαίριση είχε αρχικά μία μικρή τοπική επιτυχία τη δεκαετία του 1920, συμπεριλαμβανομένης της τρίτης θέσης στο τουρνουά της ΧΑΣΚ στο διπλό με συμπαίκτη τον αδερφό του. Το 1930 κέρδισε το τουρνουά της Λιουμπλιάνα σε διπλό και μεικτό. Την ίδια χρονιά έφθασε στην τρίτη θέση στο Σερβικό διεθνές πρωτάθλημα στο απλό και ήταν φιναλίστ στο διπλό με συμπαίκτη τον Ούγγρο Emil Gabrowitz όπου έχασαν στον τελικό από τους Φράνιο Σέφερ και Ιβάν Ράντοβιτς.

Ήταν πρωταθλητής Γιουγκοσλαβίας στο διπλό το 1928 και το 1931 με συμπαίκτη τον αδελφό του Ντραγκούτιν. Αγωνίστηκε στην ομάδα του Βασιλείου της Γιουγκοσλαβίας για το κύπελλο Ντέιβις του 1929 στην Αθήνα, όπου η ομάδα του έχασε από την Ελλάδα με 4-1. Ο Φρίντριχ κέρδισε το μόνο αγώνα της Γιουγκοσλαβίας όταν νίκησε τον Κώστα Ευστρατιάδη. Ο ίδιος κλήθηκε δύο φορές ακόμα, αλλά και οι δύο συναντήσεις οδήγησαν σε ήττα για την ομάδα του. Το 1935, στο πρώτο διεθνές τουρνουά της ΣK Ιλίρια στη Λιουμπλιάνα, οι αδελφοί Φρίντριχ έχασαν από τους Φράνιο Σέφερ και Φράνιο Κουκούλιεβιτς.

## Παραπομπές


## Πηγές
*
*
*
* 
* 
* 
*

Κατηγορία:Γιουγκοσλάβοι αθλητές της αντισφαίρισης
Κατηγορία:Γιουγκοσλάβοι ποδοσφαιριστές
Κατηγορία:Κροάτες αθλητές της αντισφαίρισης
Κατηγορία:Κροάτες ποδοσφαιριστές
Κατηγορία:Ποδοσφαιριστές Σλάβεν Μπελούπο
Λουτζ

Το **λουτζ** είναι ένα μικρό έλκηθρο στο οποίο επιβαίνουν ένα ή δύο άτομα. Τα έλκηθρα κούρσας ζυγίζουν 21-25 κιλά (46-55 λίβρες) στο μονό και 25-30 κιλά (55-66 λίβρες) στο διπλό. Το λουτζ αποτελεί επίσης ονομασία ολυμπιακού αθλήματος. Η πρώτη καταγεγραμμένη χρήση του όρου "λουτζ" χρονολογείται στο 1905 και προέρχεται από τη σαβοϊακή/ελβετική διάλεκτο της γαλλικής λέξης *luge*, που σημαίνει "μικρό παρασυρόμενο έλκηθρο" (έλκηθρο που γλιστράει από μόνο του σε ολισθηρό έδαφος, χωρίς να σύρεται από κάποιο μέσο έλξης όπως ζώο, μηχανή, ιστίο κ.λπ.).

## Διαφορές με το αγωνιστικό έλκηθρο
*Στο άθλημα του λουτζ (ελληνικά, γαλλικά και γερμανικά: *έλκηθρο*· ιταλικά: *ελκηθράκι*) οι δρομείς στην εκκίνηση είναι καθιστοί στο έλκηθρο, ενώ στο σπορ του αγωνιστικού έλκηθρου (μπόμπσλεϊ και σκέλετον) οι αθλητές σπρώχνουν το όχημα για 50 μ. μέχρι να πηδήξουν όλοι μέσα.
*Στο λουτζ η χρονομέτρηση γίνεται με ακρίβεια χιλιοστού του δευτερολέπτου (μετά τους Ολυμπιακούς Αγώνες του 1972, όταν και δόθηκαν δύο χρυσά μετάλλια στο διπλό), ενώ στο αγωνιστικό έλκηθρο με ακρίβεια εκατοστού του δευτερολέπτου.
*Κατά την κατάβαση, στο λουτζ οι δρομείς είναι ξαπλωμένοι ανάσκελα στο έλκηθρο με τα πόδια προς τα κάτω, στο σκέλετον οι αθλητές είναι ξαπλωμένοι μπρούμυτα με το κεφάλι προς τα κάτω, ενώ στο μπόμπσλεϊ είναι καθιστοί.
*Μεγάλες διαφορές παρουσιάζουν μεταξύ τους και τα έλκηθρα που χρησιμοποιούνται στα τρία αθλήματα.
*Το λουτζ θεωρείται ξεχωριστό Ολυμπιακό σπορ από το αγωνιστικό έλκηθρο και διοικείται από διαφορετική διεθνή ομοσπονδία: το λουτζ από τη FIL (Fédération Internationale de Luge de course), ενώ το αγωνιστικό έλκηθρο από την IBSF (International Bobsleigh and Skeleton Federation), πρώην FIBT (Fédération Internationale de Bobsleigh et de Tobogganing).

## Παραπομπές


## Εξωτερικοί σύνδεσμοι

*International Luge Federation
Σκέλετον

Το **σκέλετον** είναι χειμερινό άθλημα στο οποίο ένα άτομο επιβαίνει σε ένα μικρό έλκηθρο, γνωστό ως αγωνιστικό έλκηθρο σκέλετον (skeleton bobsleigh), σε έδαφος με πάγο, ενώ βρίσκεται ξαπλωμένο (μπρούμυτα). Σε αντίθεση με άλλα συρόμενα αθλήματα όπως το αγωνιστικό έλκηθρο και το λουτζ, ο αγώνας περιλαμβάνει πάντα μονούς αναβάτες. Όπως και το αγωνιστικό έλκηθρο, αλλά σε αντίθεση με το λουτζ, ο αγώνας ξεκινά με τον αθλητή να παίρνει φόρα από την αρχική πύλη στην κορυφή της πορείας. Το άθλημα (και το έλκηθρο) πήρε την ονομασία του από την οστεώδη εμφάνιση του έλκηθρου.

## Παραπομπές


## Εξωτερικοί σύνδεσμοι

* Federation Internationale de Bobsleigh et de Toboganning (FIBT) World governing body.
Ναύσταθμος Ακσάζ

Ο **ναύσταθμος Ακσάζ** (τουρκικά: Aksaz Deniz Üssü) είναι βάση του τουρκικού ναυτικού στη νοτιοανατολική ακτή του Αιγαίου Πελάγους στη Μαρμαρίδα, στα Μούγλα. Εκτός από τα στρατιωτικά κτίρια, η βάση στεγάζει στρατόπεδα και κοινόχρηστους χώρους που εκτείνονται σε έκταση 32 στρεμμάτων . Έξι ελικόπτερα βρίσκονται επίσης στο Ακσάζ. 

## Ιστορία
Για να ανταποκριθεί στις απαιτήσεις μιας ισχυρής παρουσίας του Τουρκικού Ναυτικού στη Μεσόγειο και το Αιγαίο, άρχισε εκτενής σχεδιασμός στα τέλη της δεκαετίας του 1960 για την αναζήτηση της θέσης μιας ναυτικής βάσης. Η επιλεγμένη περιοχή ήταν ο κόλπος Καράαγατς στο Ακσάζ, 13χλμ. ανατολικά της Μαρμαρίδας στην επαρχία Μούγλων. Ο τόπος αναφέρθηκε από τον Πίρι Ρέις στα οθωμανικά ιστορικά έγγραφα ως το καταλληλότερο φυσικό λιμάνι ικανό να φιλοξενήσει μεγάλο ναυτικό στόλο.  Η κατασκευή της ναυτικής βάσης ξεκίνησε το 1983. Με την ολοκλήρωση της υποδομής το 1992, άρχισαν να κινούνται μονάδες και πλοία του ναυτικού. Η βάση έφθασε στο τελικό της στάδιο το 2000. Η ναυτική βάση Ακσάζ είναι σήμερα μια σύγχρονη εγκατάσταση, η οποία προτιμάται και από ναυτικά άλλων χωρών για εφοδιαστική υποστήριξη. 

## Ειδικές Δυνάμεις
Στον ναύσταθμο Ακσάζ υπάρχει επίσης έδρα των υποθαλάσσιων ειδικών δυνάμεων άμυνας και επίθεσης (SAS - SAT) 

## Δείτε Επίσης
* Κατάλογος Στρατιωτικών Βάσεων της Τουρκίας

## Αναφορές


Ακσάζ
Κατηγορία:Επαρχία Μούγλων
Γιαν Σβαρτ φαν Χρόνινγκεν

Ο **Γιαν Σβαρτ φαν Χρόνινγκεν** (ολλανδικά:Jan Swart van Groningen, Χρόνινγκεν, 1495 - Αμβέρσα, 1653) ήταν Ολλανδός ζωγράφος  της Αναγέννησης.

## Βιογραφία
Δεν είναι πολλά στοιχεία για τη ζωή του φαν Χρόνινγκεν. Σύμφωνα με το *Künstler-Lexikon* των Thieme και Becker, εργάστηκε υπό το ψευδώνυμο "Jan Vredemann" Σύμφωνα με τον Κάρελ φαν Μάντερ ο φαν Χρόνινγκεν βρισκόταν στη Χάουντα κατά την περίοδο 1522 - 1523, την ίδια εποχή που στην πόλη αυτή βρισκόταν και ο Γιαν φαν Σκόρελ, ο οποίος είχε μόλις επιστρέψει από την Ιταλία. Ο φαν Χρόνινγκεν μπορούσε να ζωγραφίζει τοπία αλλά και τις τονικότητες της ανθρώπινης σάρκας με τον ίδιο τρόπο με τον Σκόρελ, ενώ ταξίδεψε και ο ίδιος στην Ιταλία, διαμένοντας κυρίως στη Βενετία. Ο φαν Μάντερ συνεχίζοντας την αναφορά του στον καλλιτέχνη αναφέρει τις ξυλογραφίες του με εφίππους Τούρκους οπλισμένους με τόξα και βέλη καθώς και μια ξυλογραφία του με τον Ιησού να κηρύττει σε πλήθος ακροατών πάνω σε ένα πλοίο.. Μαθητής του διετέλεσε ο Άντριεν Πίτερς Κράμπετ (Adriaen Pietersz. Crabeth), ο οποίος σύντομα τον ξεπέρασε σε καλλιτεχνικές ικανότητες. Ο Κράμπετ ήταν γιος του αποκαλούμενου "κουτσού Πίτερ" (Krepel Pieter), όπως αναφέρεται και στο Ολλανδικό Ίδρυμα Ιστορίας της Τέχνης (RKD) γύρω στα 1535. Στη συνέχεια ο φαν Χρόνινγκεν μετοίκησε στην Αμβέρσα, όπου και απεβίωσε.

## Έργο
Στο αρχείο Άρενμπερχ της βελγική πόλης Ανγκιάν υπάρχει ένας μικρό τρίπτυχο του καλλιτέχνη, η μοναδική εργασία του που φέρει υπογραφή και είναι χρονολογημένη: "*Jan de Svaert alias van Groeningen mefecit A 1562*".Το τρίπτυχο είναι ζωγραφισμένο με πρώιμη μπαρόκ τεχνοτροπία και στο μεσαίο πάνελ απεικονίζεται η Σταύρωση (με Σταυρό που προέρχεται από χαρακτικό του Τζούλιο Μποναζόνε (Giulio Bonasone)), με την Παρθένο και τον Ιωάννη. Στο αριστερό πάνελ απεικονίζεται ο χορηγός του τριπτύχου Francisco de Verdugo (σύμφωνα με τον Φεντερίκο Μπαρρότσι) με τον Άγιο Φραγκίσκο, ενώ στο δεξιό πάνελ απεικονίζεται η σύζυγος του Francisco Dorothe von Mansfeld. Στην πίσω όψη του μεσαίου πάνελ βρίσκεται η υπογραφή του καλλιτέχνη, ενώ στην οπίσθια όψη των πλαϊνών πάνελ απεικονίζονται τα οικόσημα των χορηγών.

## Παραπομπές


## Δείτε επίσης
* Κατάλογος Ολλανδών ζωγράφων

## Εξωτερικοί σύνδεσμοι
*Jan Swart van Groningen στο Artnet

Κατηγορία:Ολλανδοί ζωγράφοι
Γιάκομπ Μπάκερ

Ο **Γιάκομπ Μπάκερ** (ολλανδικά: *Jacob Adriaensz Backer*, Χάρλινγκεν, 1609 - Άμστερνταμ, 27 Αυγούστου 1651) ήταν Ολλανδός ζωγράφος  της Χρυσής Ολλανδικής Εποχής στη ζωγραφική. Στα είκοσι περίπου χρόνια που εργάστηκε ως καλλιτέχνης, δημιούργησε περί τους 140 πίνακες, ανάμεσα στους οποίους συγκαταλέγονται πορτρέτα, θρησκευτικές και μυθολογικές σκηνές. Το ύφος του επηρεάστηκε από τους Βάιμπραντ ντε Χέιστ, Ρούμπενς και Άμπραχαμ Μπλούμερτ. Είναι, επίσης, αξιοσημείωτα τα σχέδιά του με γυμνές μορφές ανδρών και γυναικών.

## Βιογραφία
Ο Μπάκερ γεννήθηκε στο Χάρλινγκεν, αλλά ο πατέρας του μετοίκησε το 1611 στο Άμστερνταμ, όταν απεβίωσε η σύζυγός του. Η οικογένεια ζούσε στην περιοχή του Νιούενντάικ (Nieuwendijk), κοντά στο λιμάνι. Μεταξύ 1627 και 1633 ο Μπάκερ και ο Χόφερτ Φλινκ, και οι δύο Μεννονίτες, διετέλεσαν μαθητές του Λάμπερτ Γιάκομπς στο Λέουβαρντεν, επίσης Μεννονίτη, πατέρα του ζωγράφου θρησκευτικών έργων Άμπραχαμ φαν ντερ Τέμπελ, ο οποίος αργότερα μετακόμισε στο Άμστερνταμ και ήταν γείτονάς του. Ο Μπάκερ επέστρεψε στο Άμστερνταμ το 1633 και πιθανότατα εργάστηκε για λογαριασμό του Χέντρικ Όιλενμπουρχ. Ο Μπάκερ δεν νυμφεύτηκε ποτέ, δεν αγόρασε δική του κατοικία και πιθανόν ζούσε με τον αδελφό (ή ανεψιό) του Άντριεν Μπάκερ, επίσης ζωγράφο πορτρέτων. Απεβίωσε στο Άμστερνταμ λίγο μετά τα σαράντα του χρόνια.

## Παραπομπές


## Εξωτερικοί σύνδεσμοι
*Backer - The great virtuoso''
*Paintings by Jacob Backer in the Rijksmuseum
* http://www.hoogsteder.com/publications/journals/journal-10/backed
* http://www.essentialvermeer.com/dutch-painters/backer.html
* Jacob Adriansz Backer on Artnet
* Works and literature at PubHist

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Διοργανώσεις Ε.Π.Σ. Ηλείας 1988–89

Για την περίοδο 1988-89, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Η πρωταθλήτρια ομάδα του Πανηλειακού ανήλθε στην Δ εθνική.

## Πρωτάθλημα
Η περίοδος 1988-89 ήταν η 20η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία (3 όμιλοι)
* Γ κατηγορία (3 όμιλοι)

### Α κατηγορία
Στην Α κατηγορία μετείχαν 16 ηλειακές ομάδες.Πρωταθλήτρια αναδείχθηκε η ομάδα του Πανηλειακού, ενώ στην Β κατηγορία υποβιβάστηκαν οι ομάδες  Α.Ο Πηνειακός και Π.Α.Ο Κακόβατου

* από τον Π.Α.Ο Κακόβατου είχαν αφαιρεθεί 4 βαθμοί.

### Β κατηγορία
Στην Β κατηγορία μετείχαν 36 ομάδες χωρισμένες σε 3 ομίλους.

#### 1ος όμιλος

#### 2ος όμιλος

#### 3ος όμιλος

### Γ κατηγορία
Στην Γ κατηγορία μετείχαν 24 ομάδες χωρισμένες σε 3 ομίλους.

#### 1ος όμιλος

#### 2ος όμιλος

#### 3ος όμιλος

## Κύπελλο Ηλείας
**Τελικός**

08 Μαρτίου 1989 **[[Α.Ο. Αστέρας Αμαλιάδας - Πανόπουλο|Αστέρας Αμαλιάδας]]** - **[[Α.Ο. Πύργος|Π.Α.Ε Πύργος]]** 1-2 - εθνικό στάδιο Αμαλιάδας -

## Εξωτερικοί σύνδεσμοι
*https://web.archive.org/web/20170303123848/https://proini.news/sports/
*http://pyrgosfootballhistory.blogspot.gr/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1988-1989
Κατηγορία:Εγχώρια ποδοσφαιρικά κύπελλα 1988-1989
Νταϊάνα Ρος

Η **Νταϊάνα Ρος** (αγγλικά: *Diana Ross*, 26 Μαρτίου 1944) είναι Αμερικανίδα τραγουδίστρια, τραγουδοποιός, ηθοποιός και μουσική παραγωγός.

## Καριέρα
Η καριέρα της ξεκίνησε το 1959 από το συγκρότημα The Supremes, στο οποίο ήταν η βασική τραγουδίστρια. Μαζί με τις Supremes εισήχθη το 1988 στο Rock and Roll Hall of Fame. Το 1970 ξεκίνησε σόλο καριέρα και από το 1972 άρχισε να ασχολείται με την υποκριτική. 

To 1973 κέρδισε Χρυσή Σφαίρα καλύτερης πρωτοεμφανιζόμενης ηθοποιού. Την ίδια χρονιά, πρωταγωνίστησε στην ταινία *Η κυρία τραγουδά τα μπλουζ* (*Lady Sings the Blues*) υποδυόμενη την Μπίλι Χόλιντεϊ και προτάθηκε για Όσκαρ, Χρυσή Σφαίρα και BAFTA Α' Γυναικείου Ρόλου.

Το 1982 απέκτησε το δικό της αστέρι στη Λεωφόρο της Δόξας στο Χόλιγουντ και το 1994 απέκτησαν οι Supremes. Έχει λάβει τρία τιμητικά βραβεία, το Βραβείο Γκράμι για Συνολική Προσφορά, το Ειδικό Βραβείο Tony και το Τιμητικό βραβείο Σεζάρ. Επίσης, το 2016 ο Μπαράκ Ομπάμα της απένειμε το Προεδρικό Μετάλλιο της Ελευθερίας.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες τραγουδίστριες
Κατηγορία:Αμερικανοί τραγουδοποιοί
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένοι με Grammy
Κατηγορία:Νικητές βραβείου Tony
Κατηγορία:Βραβευμένοι με Χρυσή Σφαίρα
Κατηγορία:Παραλήπτες του Προεδρικού Μεταλλίου της Ελευθερίας
Κατάλογος Στρατιωτικών Βάσεων της Ελλάδας

Αυτός είναι ένας κατάλογος ο οποίος περιέχει όλες τις στρατιωτικές βάσεις της Ελλάδας.

Να σημειωθεί ότι υπάρχουν πολύ περισσότερες στρατιωτικές εγκαταστάσεις και μικρά αποσπάσματα του στρατού διασκορπισμένα σχεδόν σε κάθε περιοχή της χώρας, ιδιαίτερα στις ακριτικές, αλλά εδώ αναφέρονται οι αξιοσημείωτες στρατιωτικές βάσεις με στρατηγική σημασία.

## Βάσεις Στρατού Ξηράς

* Λάρισα 
* Κοζάνη 
* Κουφόβουνο 
* Αλεξανδρούπολη 
* Νέα Πέραμος Αττικής 
* Πάχη 

### Κύπρος

* Στρατόπεδο Μαλούντα
* Στρατόπεδο Αγίου Ιωάννη
* Στρατόπεδο Αθαλάσσας

## Βάσεις Ναυτικού

* Ναύσταθμος Σαλαμίνας 
*Ναύσταθμος Κρήτης (Σούδα Χανίων) 
*Ναύσταθμος Αμφιάλης
* Σ.Δ.Α.Μ. (Στρατηγείο Διοικήσεως Ανατολικής Μεσογείου)  &nbsp; http://www.hellenicnavy.gr/SDAM/
* Ραδιοφωνικός σταθμός του Ναυτικού  
* Ναυτική Βάση Νοτίου Ευβοϊκού 
* Κέντρο Λήψεως Αιγίνης 
* Ναυτικό Π/Ρ Κυριαμαδίου 
*Ναυτικό Π/Ρ Κυθήρων
* Ναυτικός Σταθμός Κέρκυρας
* Ναυτικός Σταθμός Λήμνου 
*Ναυτικός Σταθμός Ρόδου
*Ναυτικός Σταθμός Λέσβου
*Ναυτικός Σταθμός Χίου
*Ναυτικός Σταθμός Σάμου
*Ναυτικός Σταθμός Σαμοθράκης
*Ναυτικός Σταθμός Κω
*Ναυτικός Σταθμός Σκύρου
*Κ.Ε. Πόρος
*Κ.Ε. Παλάσκας
*Ν.Β. Κανελλόπουλος
*Ν.Δ.Β.Ε. (Ναυτική Διοίκηση Βορείου Ελλάδος)
*Ν.Δ.Α. (Ναυτική Διοίκηση Αιγαίου)
*Ν.Δ.Ι. (Ναυτική Διοίκηση Ιονίου)
*Κ.Σ.Α.Ν. (Κεντρικός Σταθμός Αυτοκινήτων Ναυτικού)
*Αρχηγείο Στόλου
*Κέντρο Εκπομπής Αγγελοχωρίου Θεσσαλονίκης
*Προμηθευτικός Οργανισμός Ναυτικού (Π.Ο.Ν.)
*Ναυτικό Μουσείο Πειραιώς
*Σχολή Ναυτικών Δοκίμων (Σ.Ν.Δ.)
*Σχολή Μόνιμων Υπαξιωματικών Ναυτικού (Σ.Μ.Υ.Ν.)
*Θ/Κ Αβέρωφ
*Α/Τ Βέλος

## Βάσεις Αεροπορίας

*Στρατιωτικό Αεροδρόμιο Αγρινίου
*Αεροπορική Βάση Ανδραβίδας
*Κρατικός Αερολιμένας Αράξου - (Πάτρα)
*Αεροπορική Βάση Δεκέλειας (Τατόι)
*Αεροπορική Βάση Ελευσίνας 
*Αεροπορική Βάση Νέας Αγχιάλου
*Αεροπορική Βάση Τανάγρας 
*Κρατικός Αερολιμένας Λάρισας «Θεσσαλία»
*Διεθνής Αερολιμένας Χανίων «Ιωάννης Δασκαλογιάννης»
*Αεροδρόμιο Τυμπακίου
*Αεροδρόμιο Σέδες (Θεσσαλονίκη)
*Αεροπορική Βάση Τριπόλεως
*Αεροδρόμιο Λήμνου
*Αεροδρόμιο Σκύρου 
*Κρατικός Αερολιμένας Καστελλίου
*Αεροδρόμιο Ακτίου
*Αεροδρόμιο Μαριτσών / Ρόδου
*Αεροδρόμιο Λαμίας

## Χάρτης





## Παραπομπές


## Δείτε επίσης
* Κατάλογος Στρατιωτικών Βάσεων της Τουρκίας


Κατηγορία:Ελληνικές Ένοπλες Δυνάμεις
Κατηγορία:Στρατιωτικές εγκαταστάσεις στην Ελλάδα
Κουρδοτουρκική σύγκρουση

Η **Κουρδοτουρκική σύγκρουση** (Κουρδ.: *Şerê PKK û Tirkiyê* – Τουρκ.: *Türkiye-PKK çatışması*) είναι μια μακροχρόνια σύγκρουση μεταξύ των Κουρδικών ανταρτικών ομάδων και της Τουρκικής κυβέρνησης που επιθυμούν την ανεξαρτησία τους από την Τουρκία ή έστω την αυτονομία τους, αλλα η δεύτερη τα αμφισβητεί εντόνως. Αποτελεί την συνέχεια της Κουρδικής ανταρσίας απο το 1925.

Με βάση πάντως τις καταστάσεις που επικρατούν μέχρι και σήμερα, η έναρξη της έχει το έτος 1978, αφού το δημοκρατικό πολίτευμα επέστρεψε στην Τουρκία το 1974, όταν και συνέβη η ίδρυση του Εργατικού Κινήματος στην επαρχία του Ντιγιαρμπακίρ με αρχηγό τον Αμπντουλάχ Οτζαλάν. Η ιδέα του ίδιου βασίστηκε στην ένωση των Κουρδικών φυλών, οδηγώντας στην ανάφλεξη του λαϊκού εθνικισμού και της εθνικής επανάστασης. Η αρχή αυτού φάνηκε οτι θα γινόταν απο το πολυπόθητο για τους ίδιους, Βόρειο Κουρδιστάν ή Μπακούρ.

## Η αρχή
Με την θέληση και το χάρισμα του ηγέτη, ο Οτζαλάν κατάφερε γρήγορα να κερδίσει το ενδιαφέρον των Κούρδων συμπατριωτών του, ενω το ίδιο συνέβη γενικότερα, όταν το κόμμα του έλαβε υποστηρίξεις. Οι πρώτες κινήσεις που πραγματοποιούσε το κίνημα του ήταν επιθέσεις σε αντίπαλες Κουρδικές φιλοτουρκικές οργανώσεις ενω ακολούθησαν και ψυχρές δολοφονίες Κούρδων που είχαν επαφές με πολιτικά πρόσωπα της εγχώριας πολιτικής αριστεράς. Χάρη σε αυτές τις δραστηριότητες, το κίνημα έγινε γνωστό για την καταποπολέμηση της πίεσης που βίωναν οι Κούρδοι.

Το έτος του 1980 ήταν σημαδιακό για το ίδιο το κίνημα και εν τέλει για το ίδιο το έθνος, καθώς 600 μέλη είχαν συλληφθεί εκ των οποίων οι 50 θανατώθηκαν απο τον Τουρκικό στρατό, πολλοί απο αυτούς αφου προφυλακίστηκαν, υπέστησαν βασανιστικές διαδικασίες, ενω δεν ήταν λίγοι αυτοί που επέλεξαν να πεθάνουν μέσα στις φυλακές. Εξ αιτίας των γεγονότων, μέλη του ΕΕΚ και ο Οτζαλάν διέφυγαν στην Ένωση Σοβιετικών Σοσιαλιστικών Δημοκρατιών.

## Παραπομπές


Κατηγορία:Τουρκικό Κουρδιστάν
Ντραγκούτιν Φρίντριχ

Ο **Ντραγκούτιν Φρίντριχ** (σερβοκροατικά : Драгутин Фридрих) (Κοπρίβνιτσα Αυστροουγγαρίας -, 5 Ιανουαρίου 1897 - Ζάγκρεμπ Γιουγκοσλαβίας, 26 Μαρτίου 1980), ήταν Γιουγκοσλάβος, Κροατικής καταγωγής, πρωταθλητής του ποδοσφαίρου, της αντισφαίρισης, του Χόκεϊ σε πάγο, και χιονοδρόμος. Το επάγγελμα του ήταν καθηγητής βιολογίας.

## Καριέρα στο πδόσφαιρο
Έπαιζε στη θέση του τερματοφύλακα και ξεκίνησε την καριέρα του από τη Σλάβεν Μπελούπο που ήταν και από τα ιδρυτικά της μέλη, στη συνέχεια και το 1919, πήγε στη ΧΑΣΚ του Ζάγκρεμπ για την οποία έπαιξε για μεγάλο χρονικό διάστημα. Με τη ΧΑΣΚ κέρδισε το πρωτάθλημα ποδοσφαίρου του Ζάγκρεμπ την περίοδο 1921-1922. Έπαιξε επίσης για τη μεικτή ομάδα του Ζάγκρεμπ σε 16 αγώνες με την οποία κέρδισε το κύπελλο του βασιλιά Αλέξανδρου το 1924.

Έπαιξε εννέα αγώνες για την εθνική ομάδα της Γιουγκοσλαβίας. Ο πρώτος αγώνας που έπαιξε ήταν στις 8 Ιουνίου 1922 στο Βελιγράδι κατά της Ρουμανίας, και τελευταίος στις 10 Απριλίου 1927 στη Βουδαπέστη ενάντια στην Ουγγαρία . Με τη Γιουγκοσλαβία έπαιξε και στους Ολυμπιακούς Αγώνες το 1924 στο Παρίσι.

## Καριέρα στην αντισφαίριση
Ήταν πρωταθλητής Γιουγκοσλαβίας στο διπλό το 1928 και το 1931 με συμπαίκτη τον αδελφό του Κρεσιμίρ. Στο απλό ήταν από τους καλύτερους παίκτες αντισφαίρισης στην Κροατία και ολόκληρης της Γιουγκοσλαβίας. Το 1935, στο διεθνές τουρνουά της ΣK Ιλίρια στη Λιουμπλιάνα, οι αδελφοί Φρίντριχ έχασαν από τους Φράνιο Σέφερ και Φράνιο Κουκούλιεβιτς{. Μετά την απόσυρση του έγινε προπονητής της σχολής τένις του Medvescak Tennis Club.

## Καριέρα στα υπόλοιπα αθλήματα
Στον στίβο αγωνίστηκε σε αγώνες δρόμου στα άλματα και ακοντισμό. Έχει κερδίσει πολλά βραβεία σε μικρότερους αγώνες και τοπικά πρωταθλήματα του Ζάγκρεμπ, της Κροατίας, της Γιουγκοσλαβίας και ευρωπαϊκά πρωταθλήματα.

Στο χόκεϊ και το σκι έπαιζε στη ΧΑΣΚ του Ζάγκρεμπ. Έχει κερδίσει πολλά βραβεία κι έπαθλα σε μικρότερους αγώνες και πρωταθλήματα του Ζάγκρεμπ, της Κροατίας, της Γιουγκοσλαβίας και ευρωπαϊκά πρωταθλήματα.

## Παραπομπές


Κατηγορία:Γιουγκοσλάβοι ποδοσφαιριστές
Κατηγορία:Κροάτες ποδοσφαιριστές
Κατηγορία:Γιουγκοσλάβοι αθλητές της αντισφαίρισης
Κατηγορία:Κροάτες αθλητές της αντισφαίρισης
Κατηγορία:Ποδοσφαιριστές Σλάβεν Μπελούπο
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Γιουγκοσλάβοι προπονητές της αντισφαίρισης
Κατηγορία:Γιουγκοσλάβοι αθλητές του στίβου
Κατηγορία:Γιουγκοσλάβοι αθλητές των χιονοδρομιών
Κατηγορία:Γιουγκοσλάβοι αθλητές Χόκεϊ επί πάγου
Άγιος Δημήτριος Δρακοβουνίου

Ο ** Άγιος Δημήτριος Δρακοβουνίου** είναι χριστιανικός ναός που βρίσκεται στο Δρακοβούνι Αρκαδίας. Είναι χτισμένος σε τοποθεσία που έχει θέα προς το Φαράγγι και προς τον Χελμό. Στην περιοχή αυτή άκμασαν οι Λαγκαδινοί τεχνίτες σε ό,τι αφορούσε το χτίσιμο. Η ημερομηνία που είναι σκαλισμένη σε οριζόντιο αγκωνάρι της βόρειας εισόδου αναγράφει 1840.

Κατηγορία:Κτίρια και κατασκευές στην Αρκαδία
Ντάνι Γουέλμπεκ

O **Ντάνι Γουέλμπεκ** (*Danny Welbeck*, 26 Νοεμβρίου 1990) είναι Άγγλος ποδοσφαιριστής που αγωνίζεται ως επιθετικός στην Μπράιτον και στην Εθνική Αγγλίας.                                                                    

## Καριέρα
### Σε συλλόγους
Ξεκίνησε το 2001 από τις ακαδημίες της Μάντσεστερ Γιουνάιτεντ και το 2008 έγινε μέλος της πρώτης ομάδας του συλλόγου. Στη συνέχεια δόθηκε δανεικός στην Πρέστον Νορθ Εντ και στη Σάντερλαντ. Με τη Μάντσεστερ κατέκτησε ένα πρωτάθλημα (2012–13), ένα Παγκόσμιο Κύπελλο Συλλόγων, ένα Λιγκ Καπ Αγγλίας και δύο Σούπερ Καπ Αγγλίας. Το 2014 πήγε στην Άρσεναλ, με την οποία κατέκτησε ένα Κύπελλο Αγγλίας και ένα Σούπερ Καπ Αγγλίας.

### Μπράιτον
Στις 23 Ιουνίου 2021 η Μπράιτον ανακοίνωσε ότι ο Γουέλμπεκ υπέγραψε ένα νέο μονοετές συμβόλαιο με τον σύλλογο.

### Στην εθνική ομάδα
Στην Εθνική Αγγλίας κλήθηκε για πρώτη φορά το 2011. Ήταν στην αποστολή της ομάδας στο Euro του 2012 και στα Μουντιάλ του 2014 και του 2018. Σημείωσε το πρώτο του γκολ με την εθνική ομάδα το 2012 σε έναν φιλικό αγώνα με το Βέλγιο.

## Παραπομπές


Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Μπράιτον και Χόουβ Άλμπιον
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Επιθετικοί ποδοσφαιριστές
Τίτσα Πιπίνου

Η **Τίτσα Πιπίνου** είναι συγγραφέας μυθιστορημάτων. Γεννήθηκε στη Ρόδο το 1953. Έχει παρακολουθήσει μαθήματα γλώσσας στην Αγγλία. Έχει γράψει περίπου δέκα βιβλία. Μυθιστορήματα, δοκίμια και άρθρα σε εφημερίδες.

Το πρώτο της μυθιστόρημα "Γυναίκα της Σκιάς" δημοσιεύτηκε το 1994. Ακολούθησαν "Τέσσερις Μέρες του Μάρτη", "Για να θυμάσαι τη Λοΐδα"
"Ονειροπαγίδα", "Το σ' αγαπώ σε ξένη γλώσσα"¨, "Παλιοί Γάτοι τρυφερά Ποντίκια", "Ζωή χωρίς φιλοδώρημα" και "Το παλιό ξενοδοχείο".
Η μελέτη της "Γυναίκες της Δωδεκανήσου" δίνει πολλές πληροφορίες για την ζωή των γυναικών στα Δωδεκάνησα τον περασμένο αιώνα.
Κείμενα της έχουν δημοσιευτεί σε ανθολογίες, ημερολόγια, λευκώματα, συλλογικούς τόμους κ.α.

## Παραπομπές


Κατηγορία:Έλληνες συγγραφείς του 21ου αιώνα
Τάγμα «Θανάσης Ζήκος»

Το** Τάγμα Θανάσης Ζήκος** (), ήταν ένα αντάρτικο τάγμα του Αλβανικού Εθνικού Απελευθερωτικού Στρατού, που ιδρύθηκε κατά τη διάρκεια του Δευτέρου Παγκοσμίου Πολέμου.  Αποτελούνταν κυρίως από Έλληνες της Μειονότητας στην Αλβανία,  κατοίκους των ελληνικών χωριών της περιοχής του Αργυροκάστρου. Το Τάγμα ιδρύθηκε στις 23 Νοεμβρίου του 1943. Το καλοκαίρι του 1944, έγινε μέρος της ΧΙΧ Ταξιαρχίας Κρούσης του Αλβανικού Εθνικού Απελευθερωτικού Στρατού.

Ο Θανάσης Ζήκος, στον οποίο οφείλει το τάγμα την ονομασία του, ήταν Έλληνας μειονοτικός και κομμουνιστής από τη Σωπική Αργυροκάστρου. 

## Το ιστορικό και ο σχηματισμός
Μετά την ιταλική εισβολή στην Αλβανία, το Αλβανικό Βασίλειο έγινε προτεκτοράτο του Βασιλείου της Ιταλίας. Οι Ιταλοί χρησιμοποίησαν την αλβανική μειονότητα στην Ελλάδα ως πρόσχημα για την κήρυξη του πολέμου στην Ελλάδα. Παρόλο που η φασιστική Ιταλία ηττήθηκε στον Ελληνοϊταλικό Πόλεμο, τάχιστα ακολούθησε η γερμανική εκστρατεία και εισβολή τον Απρίλιο του 1941, και από τα μέσα του Μαΐου, η Ελλάδα ήταν υπό κοινή κατοχή από τρεις δυνάμεις του Άξονα: τη Γερμανία, την Ιταλία και τη Βουλγαρία. Μετά τη δημιουργία του Αλβανικού Εθνικού Απελευθερωτικού Μετώπου, η αλβανική αντιστασιακή δραστηριότητα στην περιοχή του Αργυροκάστρου αυξήθηκε. Η Ελληνική Μειονότητα στην Αλβανία υποστήριξε την αντίσταση κατά του Άξονα, και ένα ξεχωριστό τάγμα από αντάρτες  ελληνικής καταγωγής ιδρύθηκε στις 23 Νοεμβρίου του 1943. Στα αρχικά στάδια της οργάνωσης του τάγματος συνεισέφεραν και Έλληνες στελέχη του ΕΑΜ-ΕΛΑΣ. Το ίδιο έτος, το τάγμα φέρεται να συμμετείχε στις εμφύλιες συγκρούσεις μεταξύ του ΕΛΑΣ και του ΕΔΕΣ εντός ελληνικού εδάφους.

## Αναφορές


Κατηγορία:Ιστορία της Αλβανίας κατά τον Β΄ Παγκόσμιο Πόλεμο
Βάλτος Φωκίδας

*Για οικισμούς με το ίδιο όνομα δείτε το λήμμα: [[Βάλτος (αποσαφήνιση)]]*

Ο **Βάλτος** είναι παραθαλάσσιος οικισμός της Παρνασσίδας στον νομό Φωκίδας και βρίσκεται στα δυτικά παράλια του κόλπου της Αντίκυρας. Απέχει 35 χιλιόμετρα νοτιοανατολικά της Ιτέας 17 χιλιόμετρα νοτιοανατολικά της Δεσφίνας. Το χωριό έχει γύρω στις 50 κατοικίες και τους καλοκαιρινούς μήνες αποτελεί παραθεριστικό θέρετρο της Δεσφίνας. Από το 2000, στην παραλία του, ο Πολιτιστικός Συλλογος Δεσφίνας «Η Πρόοδος», διοργανώνει μουσικό φεστιβάλ. Σύμφωνα με το σχέδιο Καλλικράτης ανήκει στη δημοτική ενότητα Δεσφίνας που υπάγεται στο Δήμο Δελφών και έχει πληθυσμό 40 κατοίκους σύμφωνα με την απογραφή 2021. Ως οικισμός αναγνωρίστηκε για πρώτη φορά το 1991 και προσαρτήθηκε στην τότε κοινότητα Δεσφίνης. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών
Κατηγορία:Παραλίες της Φωκίδας
Νομοθεσία πνευματικής ιδιοκτησίας στην Ελλάδα

Στην Ελλάδα θεμελιώδης νόμος για την **πνευματική ιδιοκτησία** ή **πνευματικά δικαιώματα** είναι ο νόμος 2121/1993 (ΦΕΚ Α'25, 4/3/93) ο οποίος, εμπνεόμενος από τον Παγκόσμιο Οργανισμό Διανοητικής Ιδιοκτησίας, αναθεωρεί την προηγούμενη νομοθεσία του 1920(2387/1920) και συμμορφώνεται με τις οδηγίες της Ευρωπαϊκής Κοινότητας. Ο νόμος αυτός τροποποιήθηκε δραστικά σε πολλές διατάξεις του με το άρθρο 8 του νόμου 2557/1997 (ΦΕΚ Α'271/1997) σε εφαρμογή των Οδηγιών 93/83/ΕΟΚ και 93/98/ΕΟΚ, για να τροποποιηθεί και συμπληρωθεί εκ νέου εντέλει με τον σήμερα ισχύοντα νόμο 4212/2013 (ΦΕΚ Α 257/3.12.2013), με τον οποίο ενσωματώθηκε στην Ελληνική νομοθεσία η Οδηγίας 2011/77/ΕΕ του Ευρωπαϊκού Κοινοβουλίου και του Συμβουλίου της 27ης Σεπτεμβρίου 2011 και η Οδηγία 2012/28/ΕΕ του Ευρωπαϊκού Κοινοβουλίου και του Συμβουλίου της 25ης Οκτωβρίου 2012 στο ελληνικό δίκαιο.

## Ιστορικό
Στην Ελλάδα η προστασία της πνευματικής ιδιοκτησίας άργησε να έρθει. Ο Ποινικός Νόμος του 1835 προέβλεπε στο άρθρο 432 ιδιαίτερο ποινικό αδίκημα για όποιον αναπαρήγε ή έθετε σε κυκλοφορία . Παράλληλα το άρθρο 371 του ίδιου νόμου, που προέβλεπε το αδίκημα της κλοπής, όριζε ότι κλοπή είναι η αφαίρεση ξένων κινητών πραγμάτων . Οι διατάξεις αυτές απείχαν όμως πολύ από το να παρέχουν μια ολοκληρωμένη και αποτελεσματική προστασία στους δημιουργούς. Ακολούθησε 75 χρόνια μετά ο νόμος ΓΥΠΓ΄/1909 *«περί συγγραφικών δικαιωμάτων των θεατρικών έργων»*. Ο πρώτος πλήρης νόμος περί πνευματικής ιδιοκτησίας ήταν ο 2387/1920, ενώ το ίδιο έτος η Ελλάδα προσχώρησε στη Διεθνή Σύμβαση της Βέρνης του 1886. Ο νόμος του 1920 προέβλεπε την προστασία των έργων όσο ζούσε ο δημιουργός και για 50 χρόνια μετά τον θάνατό του. Ο 2387/1920 τροποποιήθηκε κατ’ επανάληψιν για να ανταποκριθεί σε νεώτερες ανάγκες, και αντικαταστάθηκε τελικά πλήρως από τον ν. 2121/1993, ο οποίος έφερε αρκετές καινοτομίες στο σύστημα προστασίας. Η προστασία παρέμεινε αρχικά 50 χρόνια *post mortem auctoris*, για να παραταθεί το 1997 στα 70. Παράλληλα από τις αρχές της δεκαετίας του 90 έχει αρχίσει η εναρμόνιση στο πλαίσιο της Ευρωπαϊκής Κοινότητας του δικαίου της πνευματικής ιδιοκτησίας με την έκδοση αλλεπάλληλων οδηγιών, οι οποίες ρυθμίζουν κατά ενιαίο τρόπο για όλα τα κράτη-μέλη αρκετές πτυχές της πνευματικής ιδιοκτησίας

## Εξωτερικοί σύνδεσμοι

* Νόμος 2121/1993, Πνευματική Ιδιοκτησία, Συγγενικά Δικαιώματα και Πολιτιστικά Θέματα , στον ιστότοπο του WIPO.

Κατηγορία:Νομοθεσία περί πνευματικών δικαιωμάτων
Φερδινάνδος Μαξιμιλιανός του Μπάντεν-Μπάντεν

Ο **Φερδινάνδος Μαξιμιλιανός** (γερμ. *Ferdinand Maximilian*, 23 Σεπτεμβρίου 1625 - 4 Νοεμβρίου 1669) του Οίκου του Τσέρινγκεν ήταν διάδοχος μαργράβος του Μπάντεν-Μπάντεν.

## Βιογρααφία
Ήταν το πρώτο παιδί και ο πρωτότοκος γιος του Γουλιέλμου του Μπάντεν-Μπάντεν και της Αικατερίνης Ούρσουλας των Χόεντσολερν, κόρης του Ιωάννη Γεωργίου του Χοεντσόλλερν-Χέχινγκεν.

Το 1669 απεβίωσε στη Χαϊδελβέργη σε ηλικία 44 ετών. Το 1677 απεβίωσε ο πατέρας του και τον διαδέχθηκε ο γιος του, Λουδοβίκος Γουλιέλμος, ως μαργράβος του Μπάντεν-Μπάντεν.

## Οικογένεια
Νυμφεύτηκε το 1653 τη Λουίζα της Σαβοΐας, κόρη του Θωμά της Σαβοΐας-Καρινιάν, και είχε τέκνο:
* Λουδοβίκος Γουλιέλμος (1655 - 1707), Μαργράβος του Μπάντεν-Μπάντεν.

## Πηγές
* Francis Lieber; E. Wigglesworth; Thomas Gamaliel Bradford; Henry Vethake, eds. (1851). "Baden-Baden (Louis William I) margrave of". Encyclopædia Americana. pp. 519–520.


Κατηγορία:Οίκος του Τσέρινγκεν
Λουδοβίκος Γουλιέλμος του Μπάντεν-Μπάντεν

Ο **Λουδοβίκος-Γουλιέλμος**, γερμ. Ludwig-Wilhelm (8 Απριλίου 1655 - 4 Ιανουαρίου 1707) από τον Οίκο του Τσέρινγκεν ήταν μαργράβος του Μπάντεν-Μπάτεν (1677-1707). Έγινε διοικητής του Αυστριακού στρατού και νίκησε πολλές φορές τους Οθωμανούς· έλαβε το προσωνύμιο "Τουρκικός".

## Βιογραφία
Ήταν ο μόνος γιος του Φερδινάνδου-Μαξιμιλιανού διαδόχου του Μπάντεν-Μπάντεν και της Λουίζας της Σαβοΐας, κόρης του Θωμά-Φραγκίσκου πρίγκιπα του Καρινιάνο.

Το 1707 απεβίωσε στο ανάκτορο Ράστατ σε ηλικία 52 ετών και τάφηκε στο Στίφτσκίρχε. Τον διαδέχθηκε ο πρωτότοκος (επιζήσας) γιος του Λουδοβίκος-Γεώργιος.

## Οικογένεια
Νυμφεύτηκε το 1690 τη Σίβυλλα των Ασκάνια, κόρη του Ιουλίου-Φραγκίσκου δούκα της Σαξονίας-Λάουενμπουργκ και είχε (επιζόντα) τέκνα:
* Λουδοβίκος-Γεώργιος 1702-1761, μαργράβος του Μπάντεν-Μπάντεν.
* Αυγούστα-Ιωάννα 1704-1726, παντρεύτηκε τον Λουδοβίκο των Βουρβόνων δούκα της Ορλεάνης.
* Αύγουστος-Γεώργιος 1706-1771, μαργράβος του Μπάντεν-Μπάντεν.

## Πηγές
* Francis Lieber; E. Wigglesworth; Thomas Gamaliel Bradford; Henry Vethake, eds. (1851). "Baden-Baden (Louis William I) margrave of". Encyclopædia Americana. pp. 519–520.
* Wikisource-logo.svg "Baden-Baden, Ludwig Wilhelm I., margrave of". The American Cyclopædia. 1879.

## Παραπομπές


Κατηγορία:Οίκος του Τσέρινγκεν
Λουδοβίκος Γεώργιος του Μπάντεν-Μπάντεν

Ο **Λουδοβίκος Γεώργιος** (γερμ. *Ludwig Georg*, 7 Ιουνίου 1702 - 22 Οκτωβρίου 1761) του Οίκου του Τσέρινγκεν ήταν μαργράβος του Μπάντεν-Μπάντεν (1707-1761).

## Βιογραφία
Ο *Λουδοβίκος Γεώργιος Σιμβέρτος* ήταν το έκτο (πρώτο επιζήσαν) παιδί και ο τρίτος (πρώτος επιζήσας) γιος του Λουδοβίκου Γουλιέλμου του Μπάντεν-Μπάντεν και της Σιβύλλας των Ασκάνια, κόρης του Ιουλίου Φραγκίσκου της Σαξονίας-Λάουενμπουργκ.

Το 1761 απεβίωσε στο Ανάκτορο Ράστατ σε ηλικία 59 ετών και τάφηκε στο Στίφτσκιρχε. Δεν είχε (επιζώντες) άρρενες απογόνους και τον διαδέχθηκε ο νεότερος αδελφός του, Αύγουστος Γεώργιος.

## Οικογένεια
Νυμφεύτηκε το 1755 τη Μαρία Άννα, κόρη του Αδάμ Φραγκίσκου του Σβάρτσενμπεργκ, και είχε τέκνα:

* *Ελισάβετ* Αυγούστα (1726 - 1789, παντρεύτηκε στις 2 Φεβρουαρίου 1755 τον Μίχαελ Βέντσελ, Κόμη του Άλταν.
* *Kάρολος* Λουδοβίκος Δαμιανός (1728 - 1734), Διάδοχος Πρίγκιπας του Μπάντεν-Μπάντεν.
* Γεώργιος Λουδοβίκος (1736 - 1737).
* Ιωάννα (28 - 29 Απριλίου 1737).

Το 1755 απεβίωσε η σύζυγός του και ο Λουδοβίκος Γεώργιος έκανε το ίδιο έτος δεύτερο γάμο με τη Μαρία Άννα Ιωσηφίνα των Βίττελσμπαχ, κόρη του Καρόλου Ζ΄ της Αγίας Ρωμαϊκής Αυτοκρατορίας· δεν απέκτησαν απογόνους.

## Πηγές
* van de Pas, Leo. "Ludwig Georg, Markgraf von Baden-Baden 1707-1761". Genealogics .org. Retrieved 2010-06-29.
* van de Pas, Leo. "Ludwig Georg Simpert von Baden". tuerkenbeute.de. Retrieved 2010-06-29.
## Παραπομπές


Κατηγορία:Οίκος του Τσέρινγκεν
Αύγουστος Γεώργιος του Μπάντεν-Μπάντεν

Ο **Αύγουστος-Γεώργιος**, γερμ. August-Georg (14 Ιανουαρίου 1706 - 21 Οκτωβρίου 1771) από τον Οίκο του Τσέρινγκεν ήταν μαργράβος του Μπάντεν-Μπάντεν (1761-1771).

## Βιογραφία
Ήταν ο δευτερότοκος γιος του Λουδοβίκου-Γουλιέλμου μαργράβου του Μπάντεν-Μπάντεν και της Σίβυλλας των Ασκάνια, κόρης του Ιουλίου-Φραγκίσκου, δούκα της Σαξονίας-Λάουενμπουργκ.

Το 1771 απεβίωσε στο ανάκτορο Ράστατ σε ηλικία 65 ετών και τάφηκε στο Στίφτσκιρχε του Μπάντεν-Μπάντεν. Ήταν άτεκνος και το Μπάντεν-Νπάντεν περιήλθε στον εγγονό του 6ου εξαδέλφου του, τον Κάρολο-Φρειδερίκο μάργραβο του Μπάντεν-Ντούρλαχ του νεότερου κλάδου.

## Οικογένεια
Νυμφεύτηκε το 1735 τη Μαρία-Βικτώρια, κόρη του Λεοπόλδου-Φιλίππου δούκα του Άρενμπερκ & Άαρσχοτ· δεν απέκτησαν απογόνους.

## Παραπομπές


## Πηγές
* van de Pas, Leo. "August Georg, Markgraf von Baden-Baden 1761-1771". Genealogics .org. Retrieved 2010-06-29

Κατηγορία:Οίκος του Τσέρινγκεν
Λεοπόλδος Γουλιέλμος του Μπάντεν-Μπάντεν

Ο **Λεοπόλδος-Γουλιέλμος**, γερμ. Liupold-Wilhelm (16 Σεπτεμβρίου 1626 - 1 Μαρτίου 1671) από τον Οίκο του Τσέρινγκεν ήταν πρίγκιπας του Μπάντεν-Μπάντεν. Έγινε στρατάρχης της Αυστρίας.

## Βιογραφία
Ήταν ο δευτερότοκος γιος του Γουλιέλμου και της Αικατερίνης-Ούρσουλας των Χόεντσολερν, κόρης του Ιωάννη-Γεωργίου πρίγκιπα του Χόεντσολερν-Χέχινγκεν.

Το 1671 απεβίωσε στο Μπάντεν-Μπάντεν σε ηλικία 45 ετών.

## Οικογένεια
Νυμφεύτηκε πρώτα το 1659 την Άννα-Σίλβια Καρέττο κόμισσα του Μιλλεσίμο· δεν απέκτησαν απογόνους.

Το 1664 απεβίωσε η Άννα-Σίλβια και ο Λεοπόλδος-Γουλιέλμος έκανε δεύτερο γάμο με τη Μαρία-Φραντσίσκα, κόρη του Ερνέστου-Έγκον Η΄ κόμη του Φύρστενμπερκ-Χάιλιγκενμπερκ και είχε τέκνα:
* Λεοπόλδος 1667-1716.
* Κάρολος-Φρειδερίκος-Φερδινάνδος 1668-1680, απεβίωσε 12 ετών.
* άλλα τέσσερα τέκνα, απεβίωσαν νωρίς.

## Πηγές
* Eugen von Chrismar, Genealogie des Gesammthauses Baden: vom 16. Jahrhundert bis Heute, Gotha: Friedrich Andreas Perthes, 1892, p. 124

Κατηγορία:Οίκος του Τσέρινγκεν
Δημοκρατική Ένωση για την Ενσωμάτωση

Η **Δημοκρατική Ένωση για την Ενσωμάτωση** (αλβανικά: *Bashkimi Demokratik për Integrim*, BDI, ) είναι το μεγαλύτερο αλβανικό πολιτικό κόμμα στη Βόρεια Μακεδονία και το τρίτο μεγαλύτερο πολιτικό κόμμα στη χώρα. Δημιουργήθηκε αμέσως μετά τη σύγκρουση του 2001 μεταξύ του Εθνικού Απελευθερωτικού Στρατού (NLA) και των βορειομακεδονικών δυνάμεων ασφαλείας. Ο ηγέτης του NLA, Αλί Αχμέτι έγινε πρόεδρος του κόμματος.

Από το 2002 έως το 2006 ήταν μέρος του κυβερνώντος συνασπισμού μαζί με την Σοσιαλδημοκρατική Ένωση Μακεδονίας και το Φιλελεύθερο Δημοκρατικό Κόμμα. Στις νομοθετικές εκλογές του 2006, το κόμμα σχημάτισε συνασπισμό με το Κόμμα για τη Δημοκρατική Ευημερία και τη Δημοκρατική Ένωση των Βοσνίων. Ο συνασπισμός αυτός έλαβε το 12,2% των ψήφων και 18 έδρες. Παρόλο που το DUI κέρδισε τον μεγαλύτερο αριθμό εδρών μεταξύ των εθνοτικών αλβανικών κομμάτων (14), καθώς οι κυβερνητικοί εταίροι τους από την ΠΓΔΜ έχασαν τις εκλογές, δεν προσκλήθηκε από τον νέο πρωθυπουργό Νίκολα Γκρούεφσκι να συμμετάσχει στη νέα κυβέρνηση. Τη θέση του ανέλαβε το δεύτερο μεγαλύτερο αλβανικό πολιτικό κόμμα, το Δημοκρατικό Κόμμα των Αλβανών.

Ωστόσο, μετά τις πρόωρες βουλευτικές εκλογές του 2008, το κόμμα επέστρεψε στην κυβέρνηση σε συμμαχία με το ΕΜΕΟ-ΔΚΜΕΕ. Στις βουλευτικές εκλογές του 2011, η DUI έλαβε το 10,2% της συνολικής ψηφοφορίας, κερδίζοντας 15 έδρες και απώλεια 3 θέσεων από προηγούμενες εκλογές.

## Παραπομπές


## Εξωτερικοί σύνδεσμοι
*

Κατηγορία:Πολιτικά κόμματα στη Βόρεια Μακεδονία
Εξέγερση στην πρώην Γιουγκοσλαβική Δημοκρατία της Μακεδονίας το 2001

Η **εξέγερση του 2001 στην πρώην Γιουγκοσλαβική Δημοκρατία της Μακεδονίας** ήταν ένοπλη σύγκρουση, η οποία ξεκίνησε όταν η αλβανική στρατιωτική οργάνωση του Εθνικού Απελευθερωτικού Στρατού (NLA) επιτέθηκε στις δυνάμεις ασφαλείας της Βόρειας Μακεδονίας στις αρχές Φεβρουαρίου του 2001 και έληξε με τη Συμφωνία της Οχρίδας. Έχει υποστηριχθεί, βάσει ισχυρισμών, ότι η οργάνωση αποσκοπούσε στην πλήρη απόσχιση από τη χώρα, των περιοχών, όπου ο αλβανικός πληθυσμός αποτελούσε την πλειοψηφία, αν και τα υψηλά κλιμάκια του NLA το διαψεύδουν. Η σύγκρουση διήρκεσε καθ' όλη τη διάρκεια του 2001, ενώ οι συνολικές απώλειες παρέμειναν περιορισμένες σε μερικές δεκάδες ανθρώπων και από τις δύο πλευρές. Η σύγκρουση αυτή αποτελεί την κατακλείδα της ταραγμένης περιόδου των γιουγκοσλαβικών πολέμων.

## Παραπομπές


## Εξωτερικοί σύνδεσμοι
*Casualties and displacement

Κατηγορία:Ιστορία της Βόρειας Μακεδονίας
Κατηγορία:Εξεγέρσεις ανά χώρα
Κατηγορία:Αλβανικός εθνικισμός
Άγιοι Απόστολοι Μεσσηνίας

Οι **Άγιοι Απόστολοι** είναι μικρός ημιορεινός οικισμός κοντά στο Βλαχόπουλο και υπάγεται διοικητικά στον Δήμο Πύλου - Νέστορος, του Νομού Μεσσηνίας.

## Τοποθεσία

Οι *Άγιοι Απόστολοι* βρίσκονται βορειοανατολικά από το Βλαχόπουλο από το οποίο απέχουν 7 περίπου χιλιόμετρα και επίσης βορειοανατολικά από τη Χώρα από την οποία απέχουν περίπου 12 χιλιόμετρα. Έχουν υψόμετρο 440 μέτρα και απέχουν από τις ακτές του Ιονίου Πελάγους περίπου 18 χιλιόμετρα. Κοντά στους Αγίους Αποστόλους βρίσκονται, προς τα νοτιοδυτικά τους το Τουλούπα Χάνι σε απόσταση 3 περίπου χιλιομέτρων, προς τα βορειοδυτικά τους το Κοντογόνι σε απόσταση περίπου 3 χιλιομέτρων, προς τα ανατολικά τους το Μηλιώτι σε απόσταση 2 περίπου χιλιομέτρων και προς τα νοτιανατολικά τους ο Βλάσης, σε απόσταση 2,5 περίπου χιλιομέτρων αντίστοιχα.

## Ιστορία του οικισμού
Η περιοχή του οικισμού, έχει μακρόχρονη ιστορία που ακολουθεί την ιστορία της Μεσσηνίας και της ευρύτερης περιοχής της Πυλίας. Κατά την αρχαιότητα, ήταν τμήμα του βασιλείου του Νέστορα, της αρχαίας Πύλου. Οι *Άγιοι Απόστολοι* αναγνωρίσθηκαν και προσαρτήθηκαν, το 1991, στην *Κοινότητα Παπαφλέσσα*. 
με έδρα τον Παπαφλέσσα. Παρέμειναν ως οικισμός της *Κοινότητας Παπαφλέσσα*, από το 1991 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», οι Άγιοι Απόστολοι υπήχθησαν στον κατηργημένο Δήμο Παπαφλέσσα, ως το 2010. Από το 2011, μετά τις νέες αλλαγές του σχεδίου «Καλλικράτης» οι Άγιοι Απόστολοι ανήκουν πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με τη συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Οι Άγιοι Απόστολοι σήμερα είναι οικισμός της *Τοπικής Κοινότητας του Παπαφλέσσα* του *Δήμου Πύλου-Νέστορος*, στην οποία υπάγονται επίσης οι οικισμοί: Το Κοντογόνιον και ο Παπαφλέσσας (έδρα).

## Κάτοικοι
Ο οικισμός, με βάση την απογραφή του 2011, έχει 15 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες, ενώ παλαιότερα η κύρια απασχόληση ήταν η κτηνοτροφία.
 

## Δείτε επίσης
* Βλαχόπουλο
* Δήμος Πύλου - Νέστορος
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Παπαφλέσσα

## Παραπομπές


## Εξωτερικοί σύνδεσμοι
* Δήμος Πύλου - Νέστορος, από την ιστοσελίδα: www.pylos-nestor.gr του Δήμου Πύλου - Νέστορος.

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος